ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 266/2012 ΤΟΥ ΣΥΜΒΟΥΛΊΟΥ της 23ης Μαρτίου 2012 για την εφαρμογή του άρθρου 32 παράγραφος 1 του κανονισμού (ΕΕ) αριθ. 36/2012 σχετικά με περιοριστικά μέτρα λόγω της κατάστασης στη Συρία ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τον κανονισμό (ΕΕ) αριθ. 36/2012 του Συμβουλίου, της 18ης Ιανουαρίου 2012, σχετικά με περιοριστικά μέτρα λόγω της κατάστασης στη Συρία (1) και ειδικότερα το άρθρο 32 παράγραφος 1. Εκτιμώντας τα ακόλουθα: (1) Στις 18 Ιανουαρίου 2012 το Συμβούλιο εξέδωσε τον κανονισμό (ΕΕ) αριθ. 36/2012. (2) Λόγω της σοβαρότητας της κατάστασης στη Συρία και σύμφωνα με την εκτελεστική απόφαση 2012/172/ΚΕΠΠΑ του Συμβουλίου (2) για την εφαρμογή της απόφασης 2011/782/ΚΕΠΠΑ (3) σχετικά με περιοριστικά μέτρα κατά της Συρίας, θα πρέπει να προστεθούν νέα πρόσωπα και οντότητες στον κατάλογο των φυσικών και νομικών προσώπων, οντοτήτων και οργανισμών που υπόκεινται σε περιοριστικά μέτρα, που περιλαμβάνεται στο Παράρτημα ΙΙ του κανονισμού (ΕΕ) αριθ. 36/2012. (3) Επιπλέον, οι καταχωρήσεις σχετικά με ορισμένα πρόσωπα και μια οντότητα που περιλαμβάνονται στον κατάλογο των φυσικών και νομικών προσώπων, οντοτήτων και οργανισμών που υπόκεινται σε περιοριστικά μέτρα, που περιλαμβάνεται στο Παράρτημα ΙΙ του κανονισμού (ΕΕ) αριθ. 36/2012, θα πρέπει να τροποποιηθούν. ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα πρόσωπα και οι οντότητες του Παραρτήματος Ι του παρόντος κανονισμού προστίθενται στον κατάλογο του Παραρτήματος ΙΙ του κανονισμού (ΕΕ) αριθ. 36/2012. Άρθρο 2 Στο Παράρτημα ΙΙ του κανονισμού (ΕΕ) αριθ. 36/2012, οι καταχωρήσεις για τα πρόσωπα και μια οντότητα που κατονομάζονται στο Παράρτημα ΙΙ κανονισμού αντικαθίστανται από τις καταχωρήσεις του Παραρτήματος ΙΙ του παρόντος κανονισμού. Άρθρο 3 Ο κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 23 Μαρτίου 2012.

[Source: multi_eurlex | Tokens: 1836]